भाजपा अध्यक्ष अमित अमित शाह आज अपना 54वां जन्मदिन मना रहे हैं। इस मौके पर प्रधानमंत्री नरेंद्र मोदी ने उन्हे शुभकामनाएं देते हुए कहा कि उनकी दृढ़ता और कठिन परिश्रम पार्टी के लिए मूल्यवान संपत्ति है। पीएम ने ने ट्वीट किया कि अमित भाई के नेतृत्व में पूरे भारत में पार्टी का काफी विस्तार हुआ है।वहीं, केंद्रीय आयुष मंत्री श्रीपद यशो नाइक ने शाह को जन्मदिन की शुभकामना देते हुए उन्हें 'आज का चाणक्य' बताया। नाइक ने ट्वीट किया कि हमारे प्रधान सेवक के विजय रथ का सफल नेतृत्व करने वाले आज के चाणक्य अमित शाह जी को जन्मदिन की शुभकामना। उन्होंने कहा कि विचारधारा के प्रति शाह की प्रतिबद्धता और पार्टी कार्यकर्ताओं के साथ उनके व्यक्तिगत संबंध उन्हें सबसे अलग बनाते हैं।